Artur Schnabel

**Artur Schnabel** (17 April 1882 – 15 Augustus 1951) was 'n Oostenrykse pianis wat klassieke musiek gespeel het, asook 'n komponis en onderwyser.

Schnabel was bekend om sy intellektuele erns as 'n musikant, en het derhalwe deurgaans pure tegniese bravade vermy. Hy is van die 20ste eeu se mees gerespekteerde en belangrike pianiste, en sy speelwerk het 'n merkbare lewendigheid, spiritualiteit en diepte getoon wat betref sy interpretasies van die klassieke Oostenryks-Duitse werke, veral die van Beethoven en Schubert. 

Sy vertonings van hierdie komposisies is dikwels beskou as modelle van interpretatiewe penetrasie. Sy bekendste opnames is sy opnames van Beethoven se klaviersonatas; wat tussen 1932 en 1935 opgeneem was. 

Dit was die heel eerste opname wat ooit gemaak was van die gehele siklus van 32 sonatas. Die musiekkritikus Harold C. Schonberg het Schnabel beskryf as "die man wat Beethoven uitgevind het". In 2018 het die Biblioteek van die Kongres (VSA) die werk geselekteer om geplaas te word in die Nasionale Opname Register om sy geskiedkundige belang.

## Lewe en werk 
### Vroeë jare
Schnabel is gebore as Aaron Schnabel in Lipnik (Kunzendorf) naby Bielsko-Biała, Morawië, Oostenryk-Hongarye (vandag 'n deel van Pole), en hy was die jongste van drie kinders wat gebore is in die gesin van Isidor Schnabel, 'n tekstielhandelaar en sy vrou, Ernestine Taube (née Labin). Hy het twee susters gehad genaamd Clara en Frieda. Sy familie was Joods.

Toe Schnabel twee jaar oud was het sy ouers in 1884 na Wene getrek. Schnabel het op die ouderdom van vier die klavier begin leer, toe hy 'n spontane belang in sy ouer suster se klavierlesse geneem het. Op die ouderdom van ses jaar het hy begin om klasse te neem onder Professor Hans Schmitt van die Weense Konservatoria (vandag die Universiteit van Musiek en Uitvoerende Kunste, Wene). Drie jaar later het hy onder  Theodor Leschetizky begin studeer. Laasgenoemde onderwyser het eenmaal aan hom gese, "Jy sal nooit 'n pianis wees nie; jy is 'n musikant." Hy het Schnabel toegelaat om Liszt se *Hongaarse Rapsodieë* te los ten einde hom toe te laat om eerder te konsentreer op Schubert se sonatas, wat tot op daardie stadium verwaarloos was.

### Leschetizky jare 
Schnabel het tussen 1891 en 1897 onder Leschetizky gestudeer vir sewe jare. Medestudente wat onder Leschetizky in daardie jare gestudeer het het Ossip Gabrilowitsch, Mark Hambourg, en Ignaz Friedman ingesluit.

Hy het aanvanklik vir sy eerste jaar onder Leschetizky strawwe voorbereidende tegniese onderrig by Anna Yesipova ontvang. (Leschetizky se tweede vrou en 'n bekende pianis in haar eie reg) en ook van  Malwine Bree, wat Leschetizky se assistent was. was Joods, en het Berlyn in 1933 verlaat nadat die Nasionaal-Sosialistiese Duitse Arbeidersparty oorgeneem het. Hy het vir 'n rukkie in Engeland gewoon terwyl hy meestersklasse gegee het by Tremezzo naby die Como-meer in Italië, voordat hy in 1939 aanbeweeg het na die Verenigde State. In 1944 het hy 'n genaturaliseerde burger van die V.S.A. geword. Hy het 'n onderwyspos aangeneem by die Universiteit van Michigan. Van sy leerlinge was onder andere die komponis Sam Raphling. Teen die einde van die Tweede Wereldoorlog het hy teruggekeer na Europa en hom in Switserland gevestig.

Sy moeder,Ernestine Taube, het in Wene aangebly na die Anschluss en was op die ouderdom van drie-en-tagtig gedeporteer na die Theresienstadt konsentrasiekamp waar sy twee maande later dood is. Artur Schnabel het nooit na Duitsland of Oostenryk teruggekeer na die oorlog nie. Hy het tot die einde van sy lewe voortgegaan om konserte aan beide kante van die Atlantiese Oseaan te gee, sowel as om te komponeer en voort te gaan om opnames te maak, alhoewel hy nooit baie lief vir die hele ateljee proses was nie. Hy is in Axenstein, Switserland oorlede en was begrawe in Schwyz, Switserland.

### Gesinslewe 
Schnabel se dogter Elizabeth Rostra is in 1899 in die Tsjeggiese stad van Brno gebore toe Schnabel maar sewentien jaar oud was. Elizabeth se geboorte was die gevolg van 'n jeugdige liefdesverhouding. Sy het 'n pianis en klavierpedagoog geword en was getroud met 'n psigoanalis. Sy is in 1995 in Switserland oorlede.  

In 1905 het Artur Schnabel getrou met die contralto en *Lieder* singer Therese Behr (1876-1959). Hulle het twee seuns gehad naamlik Karl Ulrich Schnabel (1909–2001) wat ook 'n klassieke pianis geword het sowel as 'n bekende pedagoog, en Stefan Schnabel (1912–99), wat 'n gerespekteerde akteur geword het. 
duimnael|Die familiegraf in Januarie 2024.
Die Schnabel gesin het 'n lewenslange, naby verhouding gehad met Artur Schnabel se dogter uit sy vroeëre verhouding, Elizabeth Rostra.

Therese, hul seun Karl Ulrich, sy vrou Helen, née Fogel (1911–1974), wat 'n pianis van die VSA was, en hul kleinseun Claude Alain Mottier (1972–2002), wat ook 'n pianis was en onskuldig in 'n verkeer was. ongeluk gesterf het, is in Schnabel se graf begrawe. In 2006 het die munisipaliteit van Schwyz die familiegraf tot monument verklaar, wat beteken dit word permanent teen ontbinding beskerm.

## Repertorium 
Schnabel was die beste bekend vir sy toewyding aan die kern van die Duitse komponiste, en veral die Weense klassiek werke van Mozart, Beethoven en Schubert. Hy was ook bekend vir sy opvoerings van werke deur Brahms en Schumann. Hy het ook werke deur Bach gespeel en opgeneem.

Sy repertoire was agter breër as dit. Gedurende sy jong virtuose jare in Berlyn het hy ook werke deur ander komponiste gespeel insluitende Liszt, Chopin en Weber. Op sy vroeëre Amerikaanse toere het hy werke soos die  Preludes (Chopin) en Schumann se Fantasie in C (Schumann) gespeel. 

Ander werke wat hy gespeel het, soos in herinnering geroep deur persone soos Claudio Arrau en Vladimir Horowitz, wat Schnabel hoor speel het in die 1920s, was die Klavierkonsert No. 1 in E-mineur (Chopin) en die Klaviersonata No. 2 in B-moll mineur (Chopin), sowel as Weber se *Konzertstück in F mineur*, Klaviersonata No. 2, en *Invitation to the Dance (Weber)*. Schnabel het self genoem dat hy die Liszt Klaviersonata in B Mineur "baie dikwels", gespeel het sowel as die Liszt Klavierkonsert in E-moll.

Schnabel was bekend daarvoor dat hy die toe-verwaarloosde werke van Schubert vooropgestel het en selfs meer diè van Beethoven, insluitende sy meer uitdagende laat werke. Terwyl hy op toer was in Spanje, het Schnabel aan sy vrou geskryf en gesê dat hy gedurende 'n uitvoering van Beethoven se Diabelli-variasies jammer begin voel het vir die gehoor . "Ek is die enigste persoon hier wat dit geniet, en ek kry die geld; hulle betaal en moet ly,". 

Schnabel het baie bygedra om Beethoven se klaviermusiek gewild te maak, en het die eerste volledige opname van die sonatas gemaak; hy het in 1935 die eerste stel voltooi vir die Britse plaatetiket HMV. In Maart 2018 was dit een van slegs 25 opnames wat die Biblioteek van die Verenigde State Kongres geselekteer het om geplaas te word in die Nasionale Opnameregister gesien die werk se kulturele en geskiedkundige belang. 

Hierdie stel opnames was nog nooit uit druk nie en word deur baie beskou as om die toetssteen van Beethoven se sonata interpretasies te wees, alhoewel tekortkominge in vingertegniek baie uitvoerings van die vinnige bewegings versuur. Daar word gesê dat Sergei Rachmaninoff veronderstel was om na hom te ge-verwys het as "die groot adagio komponis". Dit word ook gesê dat hy vreeslik op sy senuwees was toe hy opnames gemaak het; in 'n meer private opset was sy tegniek egter onberispelik en foutloos. Claudio Arrau het gesê dat Schnabel se lewendige opvoerings gedurende die 1920s tegnies "foutloos" was."  Hy het ook al Beethoven se klavierkonserte opgeneem.

## Komposisionele Styl 
Ten spyte daarvan dat sy repertoire vir opvoerings grootliks gekonsentreer was op die werke van Beethoven, Schubert, Mozart en Brahms, was amper al sy komposisies (geeneen wat in die aktiewe repertoire aanwesig is nie) Atonaal van aard. (Dit is in die verband interessant om kennis te neem dat Schnabel 'n goeie vriend was van Arnold Schoenberg, sy Oostenryks-Amerikaanse genoot, wie bekend was as 'n pionier van atonale musiek en musiek wat gebruik maak het van die Twaalf-toon tegniek )

Hulle is "moeilike" dog ingewikkelde en fassinerende werke, en word gekenmerk deur 'n werklike oorspronklikheid van styl. Die komponiste Ernst Krenek en Roger Sessions het al daarop kommentaar gemaak dat hulle tekens wys van onbetwyfelbare genialiteit (sien biografie van Schnabel deur Cesar Saerchinger). Schnabel se lys van komposisies het uiteindelik drie simfonieë, 'n klavierkonsert, 'n klaviersonata (eerste gespeel deur Eduard Erdmann tydens die 1925 Venice ISCM Fees) en vyf strykkwartette ingesluit, sowel as verskeie kleiner werke.

In onlangse jare is 'n aantal van sy komposisies (merkbaar voorgestaan deur die violis Paul Zukofsky) opgeneem en beskikbaar gemaak op CD, insluitende drie van sy strykkwartette, die drie simfonieë, 'n rapsodie vir orkes, en vier solo klavierwerke: sy sonata, Danssuite, Stuk in Sewe Bewegings (1935-37) en Sewe Stukke (1947). Die Pianis Jenny Lin sal Schnabel se volledige musiek vir klavier opneem vir die Steinway & Sons etiket vir vrystelling in die begin van 2019..

## Boeke 
**My Life and Music*. Mineola, NY: Dover Publications. Reprinted 1988. . Transkripsies van die twaalf lesings wat in 1945 deur Schnabel gegee is by die Universiteit van Chicago.
**Music, Wit, and Wisdom.* Reds. Werner Grünzweig en Lynn Matheson. Hofheim: Wolke, 2009. . Nuwe uitgawe van *My Life and Music*, hersien volgens die bronne wat gehou word by die Musiekargief van die *Akademie der Künste*, Berlyn. 
**Music and the Line of Most Resistance.* Hersiene en geredigeerde uitgawe. Red. Lynn Matheson en Ann Schnabel Mottier. Hofheim: Wolke, 2007. . Eerste gepubliseer deur Princeton University Press, 1942. Transkripsies van lesings wat Schnabel gegee het by Harvard-universiteit en by die Universiteit van Chicago.

## 2016 Herlewing en 2018 Dokumentêre Rolprent 
Op 11 September 11 2016 het 'n grootse internasionale herlewing van Schnabel se werk begin deur 'n konsert by die *Großer Sendesaal des rbb im Haus des Rundfunks* wat aangebied was as deel van die Musikfest Berlyn. 

Die program het die pianis Markus Pawlik (wat ook die kurator was), die Szymanowski Strykkwartet, en die baritoon Dietrich Henschel ingesluit, met rolprent projeksies deur Matthew Mishory. Die duitse akteur Udo Samel het 'n seleksie van Artur Schnabel se briewe aan Mary Virginia Foreman voorgelees. The program was op Woensdag, 14 September 2016 by die *RadioKulturhaus* in Wene herhaal en ook by die *Salle des congrès* in Megève, Frankryk op Donderdag 30 Augustus 2018. Daar word verdere opvoerings beplan. 

Die 2016 Berlynse konsert was in sy geheel uitgesaai op Rundfunk Berlin-Brandenburg radio en verfilm vir die Arte dokumentêr *Artur Schnabel: No Place of Exile,* waarvan Matthew Mishory die direkteur van was. Die rolprent het sy buiging op Arte gemaak op 4 Februarie 2018. 

Die rolprent was geskiet in Switserland, Italië, Wene en Berlyn, en het gebruik gemaak van onverwagse teksture (super8, drone beeldmateriaal, terugprojeksie) met die akteur Udo Samel wat Schnabel se koers deur die emosionele en fisiese landskappe van die Europese 20ste eeu vertel het. Dit het ook uitvoerings ingesluit van die 2016 *Haus des Rundfunks* konsert.

## Verwysings 
## Verdere Leeswerk 
*Saerchinger, Cesar. *Artur Schnabel. A Biography*. London: Cassell, 1957 (with disc).

## Eksterne skakels 
**Artur Schnabel: No Place of Exile*. Film commissioned by the Arte television network about Schnabel's life and work as a composer and pianist.
*Schnabel Music Foundation
*Peermusic Classical: Artur Schnabel Composer's Publisher and Bio
*listen to moonlight sonata Beethoven's Moonlight Sonata performed by Artur Schnabel
*The online music review La Folia contains an article about Schnabel's compositions and selected recordings
* 'Artur Schnabel: No Place of Exile' - "The Concert"
* Trailer for 'Artur Schnabel: No Place of Exile'
*